ปัญหาเดิม โลกโซเชียลรุมจวกเปาเป่าห่วย ผจก.กิเลน วอนลงโทษพวกผิดซ้ำซาก
สังคมโลกโซเชียลวิพากษ์วิจารณ์การทำหน้าที่ของผู้ตัดสินที่ ราชบุรี มิตรผล เอฟซี เปิดบ้านเสมอกับเอสซีจี เมืองทองฯ 1-1 ยังไม่ทันเกม ไร้ประสบการณ์ ขณะที่ เพียรศักดิ์ อ่อนสำอาง ผจก.ทั่วไปของเมืองทองฯ อยากให้พัฒนาผู้ตัดสินและลงโทษผู้ที่ทำผิดซ้ำซาก ผิดอย่างจริงจัง และอยากให้เลือกผู้ตัดสินที่มีคุณภาพมาทำหน้าที่ในเกมคู่ใหญ่,ควันหลงจากศึกโตโยต้า ไทยลีก 2017 นัดที่ 10 เมื่อวันที่ 22 เม.ย.ที่ผ่านมา ซึ่งเป็นเกมที่ราชบุรี มิตรผล เอฟซี เปิดบ้านเสมอกับเอสซีจี เมืองทองฯ 1-1 โดยกระแสในโซเชียลต่างออกมาวิจารณ์การทำหน้าของคณะผู้ตัดสินในนัดดังกล่าว ประกอบด้วย ผู้ตัดสิน ประกิต สุขยัง, ผช.ผู้ตัดสินที่ 1 สมพาร สีใส, ผช.ผู้ตัดสินที่ 2 เรืองศักดิ์ หนูเผือก และผู้ตัดสินที่ 4 นิติภิกุลบุตร,เริ่มจาก น.29 ปฐมชัย เสือสกุล กระหน่ำยิงนอกเขตโทษ ซึ่งกวินทร์ ธรรมสัจจานันท์ นายด่านกิเลนพุ่งวัดระยะไปแล้ว แต่บอลไม่ตรงกรอบจึงไม่ใช้มือปัด ทว่าผู้ตัดสิน ประกิต สุขยัง มองว่าบอลโดนมือ เจ้าตอง ทำให้ได้เป็นลูกเตะมุมของทัพ ราชันมังกร ช็อต 2 เกิดขึ้นใน น.56 เป็นการโยนจากด้านซ้ายของเซลิโอ ซานโตส บอลข้าม ซิสโก้ ฆิเมเนส ไปถึงธีรศิลป์ แดงดา พลิกหนึ่งจังหวะก่อนซัดแบบไม่ยั้งส่งบอลไปจมก้นตาข่าย ทว่า ผช.ผู้ตัดสินที่ 1 และผู้ตัดสินอย่างประกิต สุขยัง กลับให้เป็นลูกฟาวล์ของกองหน้าเบอร์ 9 กิเลนผยอง เพราะมองว่าไปหนุนแนวรับของ ราชบุรี มิตรผล เอฟซี,นอกจากนี้ ยังมีจังหวะที่แข้งเจ้าบ้านตัดเกมจากด้านหลังใส่เอสซีจี เมืองทองฯ หลายครั้ง ทว่ากลับไม่ให้ใบเหลือง นอกจากนี้ ยังเล่นงานชนาธิป สรงกระสินธ์ จนน่วม ไม่เพียงเท่านั้นกระแสโซเชียลยังมองว่า การทดเวลาเจ็บในครึ่งหลังถึง 5 นาที เป็นสิ่งที่ชวนฉงนอย่างมาก เพราะ 45 นาทีหลังไม่ได้มีจังหวะที่หยุดเกมนานแต่อย่างใด,โดยเพียรศักดิ์ อ่อนสำอาง ผจก.ทั่วไปของ เอสซีจี เมืองทองฯ กล่าวว่า เราต้องการสร้างให้เกิดเป็นมาตรฐาน เนื่องจากเกมดังกล่าวมีหลายเหตุการณ์ที่ทำให้เราต้องการสร้างการทำหน้าที่ของผู้ตัดสิน ให้มีการพัฒนาอย่างมาก จึงเป็นสาเหตุที่เราต้องประท้วง ไปยังสมาคมกีฬาฟุตบอลแห่งประเทศไทย เกี่ยวกับเรื่องดังกล่าว ซึ่งเราหวังที่จะให้มีการลงโทษกับผู้ตัดสินที่ทำผิดซ้ำซาก และอยากให้เลือกผู้ตัดสินที่มีคุณภาพมาทำหน้าที่ในเกมคู่ใหญ่ ไม่อยากให้เลือกประเภทนี้ที่ทำให้ทีมเสียประโยชน์จากการแข่งขัน,ขณะเดียวกัน ในเกมคู่นี้เคยเกิดจังหวะปัญหามาแล้วในปีที่แล้ว เมื่อวันที่ 2 ก.ค.ที่ผ่านมา โดยเฉพาะในจังหวะ น.56 ยานนิค ยาโล ของราชบุรีฯ รับลูกจ่ายจากเฮแบร์ตี้ เฟอนันเดซ ซึ่งอยู่ในตำแหน่งล้ำหน้า ทว่า ทานินทร์ รื่นจิตต์ ผช.ผู้ตัดสินที่ 1 กลับไม่ถูกลงดาบย้อนหลังแต่อย่างใด ทั้งๆที่มีการส่งภาพช้าและคลิปวีดิโอไปให้กับคณะผู้ตัดสินได้พิจารณา แต่ก็ไม่มีบทลงโทษไลน์แมนรายดังกล่าว,ทั้งนี้ ในรายของประกิต สุขยัง ที่ถูกผลักดันจากคณะกรรมการผู้ตัดสินสมาคมกีฬาฟุตบอลฯ ผลักดันให้ทำหน้าที่เป่าไทยลีก 2017 แต่จากประวัติการทำหน้าที่ ก็เห็นได้ชัดว่ายังไม่สามารถเคลียร์ได้อย่างชัดเจน โดยเฉพาะเกมแรกที่ทำหน้าที่ วันที่ 18 ก.พ.60 ราชนาวี แพ้ บุรีรัมย์ ยูไนเต็ด 1-2 ประตูแรกที่ทีมเยือนได้ประตูขึ้นนำ 1-0 ในช่วงทดเจ็บครึ่งแรก แจ็คสัน โคเอลโญ่ จาจ้า อยู่ในตำแหน่งล้ำหน้า แต่ทั้งประกิต สุขยัง คนเป่าในเกมนั้น รวมถึงอนุวัตร ฝีมือช่าง ไลน์ 1 ในเกมดังกล่าวเลือกให้เป็นประตู เล่นเอากุนซือราชนาวี อย่าง น้าฉ่วย สมชาย ชวยบุญชุม ให้สัมภาษณ์หลังเกมด้วยอารมณ์สุดโมโหกับการทำหน้าที่ของผู้ตัดสินที่ผิดพลาดแบบไม่น่าให้อภัย
สังคมโลกโซเชียลวิพากษ์วิจารณ์การทำหน้าที่ของผู้ตัดสินที่ ราชบุรี มิตรผล เอฟซี เปิดบ้านเสมอกับเอสซีจี เมืองทองฯ 1-1 ยังไม่ทันเกม ไร้ประสบการณ์ ขณะที่ เพียรศักดิ์ อ่อนสำอาง ผจก.ทั่วไปของเมืองทองฯ อยากให้พัฒนาผู้ตัดสินและลงโทษ
โตโยต้า ไทยลีก,เอสซีจี เมืองทอง ยูไนเต็ด,ราชบุรี มิตรผล เอฟซี,กิเลนผยอง,เพียรศักดิ์ อ่อนสำอาง